જોકે આ પહેલાં પાર્લમેન્ટ ઑફ ધ વર્લ્ડ રિલિજિયનમાં જૈન ધર્મનું પ્રતિનિધિત્વ ૧૮૯૩માં વીરચંદ ગાંધીએ કર્યું જ છે. હા, એ જ શિકાગોમાં આયોજિત ધર્મસંસદમાં જ્યાં સ્વામી વિવેકાનંદે પોતાના વક્તવ્યમાં ‘સિસ્ટર્સ ઍન્ડ બ્રધર્સ ઑફ અમેરિકા’નું સંબોધન કરી ભારતને, ભારતનાં ધર્મ-સંસ્કૃતિ-મૂલ્યોને વિશ્વસ્તરે પ્રસિદ્ધ કરી દીધાં હતાં. વ્યવસાયે ગઝલ, સૂફી ગાયક કુમાર ચૅટરજી પણ એ જ વિખ્યાત સંસદમાં ભાગ લેવા જઈ રહ્યા છે. કુમાર ચૅટરજી કહે છે, ‘મેં આ પહેલાં પણ ૨૦૦૯માં ઑસ્ટ્રેલિયાના મેલબર્નમાં યોજાયેલી વિશ્વ ધર્મસંસદમાં પર્ફોર્મ કર્યું હતું, પણ એ વખતે જૈન ધર્મનો પ્રતિનિધિ નહોતો. બસ, પર્ફોર્મર તરીકે મેં જૈન મંત્રો, સૂત્રો મ્યુઝિકલી પેશ કર્યા હતાં.’